
1. אחת המשימות של משטרת ישראל במלחמת חרבות ברזל ובפרט של מז"פ היא לספק ראיות לטובת העמדה לדין של מחבלי חמאס שלקחו חלק בטבח ב-7/10. המחבלים ירו באזרחים ישראלים וכן שחטו בסכינים. יש חשיבות רבה ליכולת לפתח טביעות אצבע על תרמילים ירויים ועל סכינים שנעשה שנתפסו בשטח כדי לזהות מי נגע בהם ורצח אזרחים ישראלים.
2. במהלך המלחמה, יש במקביל ללחימה בעזה, עלייה גדולה בפח"ע ביהודה ושומרון וגם במקומות אחרים בארץ. המחבלים עושים שימוש בירי, דקירה ובמטעני צינור כנגד חיילים ואזרחים ישראלים. גם במקרים אלו, יש חשיבות רבה לפתח ט"א כדי לזהות לתפוס את המחבלים.
3. יכולת המעבדה מוגבלת מאוד בפיתוח טביעות אצבע על כדורים ותרמילים בפרט ועל משטחי מתכת כגון סכינים ומטעני צינור בכלל. השיטה העיקרית בה נעשה שימוש במעבדה על משטחי מתכת היא סופרגלו וצבענים. שיטה זו בעלת יעילות מאוד מוגבלת על תרמילים וכן על מטעני צינור כאשר אחוזי ההצלחה שואפים לאפס. 
4. המעבדה ערכה מחקר מעמיק על מנת למצוא פיתרון לפיתוח ט"א על תרמילים וכדורים אולם השיטה שנוסתה בעלת אחוזי הצלחה מאוד נמוכים במקרי אמת.
5. מבירורים שנעשו מול מעבדות מקבילות בעולם, עולה כי עד לאחרונה, לא היתה קיימת אף שיטה יעילה למוצגים אלו. לאחרונה, חברת Foster & Freeman פיתחה מערכת חדשנית לפיתוח טביעות אצבע על תרמילים, סכינים ומוצגי מתכת נוספים כגון מטעני צינור. מערכת זו מוגנת בפטנט ואין בעולם שיטות אחרות המשתוות אליה מבחינת יכולת הפיתוח על משטחים אלו.
6. אי לכך, הצורך במכשיר זה הוא חיוני לצורך האתגרים הניצבים בפני מעבדת פיתוח ט"א בתקופת המלחמה.
7. חברת אי טי פי נובקס בע"מ הינה הספק היחיד והבלעדי של חברת פוסטר פרימן בישראל (ראה מסמך מצורף).
8. עלות המכשיר 590,000 ₪. בשיחה שקיימנו עם נציג החברה בארץ מסר לנו כי זמן האספקה המשוער במידה ותופקד הזמנה  הינו חודשיים וחצי.
9. לאור כל זאת אבקש לרכוש את המערכת, כדי לשפר את יכולת המעבדה לפתח ט"א באירועי חרבות ברזל בפרט ופשיעה חמורה בכלל. 
	
	בברכה,

	
	

	
	שרינה ויזנר,                 סנ"צ

	
	ר'      מעבדת     פיתוח   ט"א

